**Akkreditált továbbképzés orvosok, szakpszichológusok ÉS GYÓGYSZERÉSZEK számára**

Az Edutus Egyetem a Semmelweis Egyetem Digitális Egészségtudományi Intézetével együttműködésben **orvosok, szakpszichológusok és gyógyszerészek** részére akkreditált továbbképzést szervez **„A digitális egészségügyi rendszer működése – digitális alapismeretek, készségek az egészségügyben”** címmel.

A továbbképzés átfogó célja az egészségügyben dolgozó szakemberek – már részben meglévő – digitális ismereteinek rendszerezése és kibővítése. A képzés összefoglaló módon mutatja be a résztvevőknek a teljes hazai e-egészségügyi rendszert, illetve annak működését, akik ezt követően az újabb szakmai ismereteket már ezekre az alapokra tudják ráépíteni.

Az előadások magas szakmai színvonalát a Semmelweis Egyetem Digitális Egészségtudományi Intézetének (SE-DEI) előadói biztosítják, akik többéves és szerteágazó tapasztalattal rendelkeznek a digitális egészségtudományok gyakorlati alkalmazása és oktatása kapcsán is.

**A továbbképzés időpontja:** 2022. október 14. (péntek) 9.00-től 18.00-ig

**A továbbképzés orvosok és szakpszichológusok részére az SE-TK/2022.II/00199 számon, míg a gyógyszerészek részére az SE-GYTK/2022.II/00008 nyilvántartási számon került akkreditálásra.**

**A továbbképzés pontértéke: 16 pont** egységesen az **orvosok, szakpszichológusok és a gyógyszerészek számára is.**

**A továbbképzés díja:** 19.000 Ft/fő mely tartalmazza az összes előadáshoz kapcsolódóan az előadók által készített PPT bemutatókat is (pdf formátumban). A képzési díjon felül fizetendő plusz 500 Ft/fő pontszám jóváírási díj, mely az OFTEX, illetve a GYOFTEX portálok által megszabott eljárási díjak.

**2022. augusztus 15-ig történő jelentkezés és fizetés esetén 30 %–os Early Bird kedvezménnyel, 13.800 Ft/fő összegért vehetnek részt a jelentkezők a képzésen, mely már tartalmazza a pontjóváírás díjját is).**

**A továbbképzés főszervezője:** Edutus Egyetem

**Az oktatás helyszíne:** Edutus Egyetem, Budapest, Villányi út 11-13. (és online).

A képzés tervezetten jelenléti oktatási formában valósul meg, de **az online csatlakozás lehetőségét is biztosítani fogjuk.**

**Jelentkezési határidő:** 2022. szeptember 30.

**A résztvevők száma:** A képzés minimum 20 fő jelentkezése esetén indul.

**A továbbképzés tematikája és előadói:**

|  |  |  |
| --- | --- | --- |
|  | **Előadás címe** | **Előadó** |
| 1. | A hazai egészségügyi rendszer bemutatása | Dr. Stubnya Gusztáv, PhD |
| 2. | Az eHealth bemutatása | Dr. Remete Gergő |
| 3 | Adatkezelés, adatvédelem és GDPR az egészségügyben | Dr. Remete Gergő |
| 4 | Telemedicina rövid, átfogó bemutatása | Dr. Remete Gergő |
| 5. | Alkalmazott egészségügyi informatikai szoftvermegoldások az alapellátásban | Kalmár István |
| 6. | Alkalmazott egészségügyi informatikai szoftvermegoldások a szakellátásban | Kalmár István |
| 7. | Központi egészségügyi informatikai megoldások (EESZT) | Kalmár István |
| 8. | Betekintés a betegellátásban alkalmazott digitális eszközök világába | Dr. Bagyura Zsolt, PhD |
| 9. | Digitális fejlődési irányok az egészségügyben (rövid, átfogó hazai és nemzetközi kitekintés) | Dr. Bagyura Zsolt, PhD |

Az alábbiakban azoknak a szakképesítéseknek a felsorolása látható, amely(ek) birtokában a megszerzett pontszám „**Szakma szerinti tanfolyamon megszerzett”** pontnak minősül. Ha a résztvevő nem rendelkezik a felsorolt szakvizsgák bármelyikével, akkor számára **szabadon választható tanfolyam**i pontként lehet elszámolni a megszerzett pontjait.

|  |  |
| --- | --- |
|  | **ORVOSOK / SZAKPSZICHOLÓGUSOK**  **esetében az alábbi szakképesítések birtokában „Szakma szerinti tanfolyamon megszerzett pont”-nak minősül a képzés elvégzése:** |
| 1. | Alkalmazott egészségpszichológiai szakpszichológia |
| 2. | Dietetika |
| 3. | Egészségügyi szervezés |
| 4. | Klinikai szakpszichológus |
| 5. | Megelőző orvostan és népegészségtan |
| 6. | Orvos (szakirányú szakképesítés nélkül) |
| 7. | Rezidensek és szakorvos jelöltek |

|  |  |
| --- | --- |
|  | **GYÓGYSZERÉSZEK**  **esetében az alábbi szakképesítések birtokában „Szakma szerinti tanfolyamon megszerzett pont”-nak minősül a képzés elvégzése:** |
| 1. | farmakológia, farmakoterápia |
| 2. | gyógyszerellenőrzés |
| 3. | gyógyszerész (szakirányú szakképesítés nélkül) |
| 4. | gyógyszerészi gondozás |
| 5. | gyógyszerkészítés |
| 6. | gyógyszertár üzemeltetés, vezetés |
| 7. | gyógyszertári minőségbiztosítás |
| 8 | gyógyszerügyi szakigazgatás |

A továbbképzésre az Edutus Egyetem honlapján, valamint az OFTEX és a GYOFTEX portálon keresztül is lehet jelentkezni.

A továbbképzés **egészségügyi szakdolgozók számára is minősítésre került**, mely az alábbi linken érhető el:

<https://www.edutus.hu/oktatas/egyeb-kepzes/minositett-egeszsegugyi-tovabbkepzesi-program/>

A továbbképzésre orvostanhallgatók, valamint az egészségügyben dolgozó, nem egészségügyi végzettséggel rendelkező szakemberek (például: kórházi gyógypedagógusok, szociálpedagógusok, egészségnevelők) jelentkezését is örömmel fogadjuk, részükre a tanfolyam elvégzéséről szóló igazolás kerül kiállításra.